ئه‌ێ وڵات سه‌رفه‌رازم، خاك پاكت گه وهه‌ره
خوه‌رئه‌ڵات و خوه‌رنشينت گه‌نج ياقووت و زه‌ره
هه‌م ده باشوورت خوه‌شيمن، هه‌م ده باكوورت مه‌سيم
وێژه وێژه‌ێ خاك پاكت، ئاز  دڵ، فام  سه‌ره
سه‌وزه ده‌يشتت چۊ بهه‌ێشت و به‌رزه نامت چۊ فه‌ڵه‌ك
هه‌ر كه‌سێ باوڕ نيه‌كه‌ێ بۊ باێ وه ئێ ده‌شت و ده‌ره
هه‌ر جى دۊنى نشاتێ، پڕ ده لاڵه و نه‌رگسه
هه‌ر جى دۊنى سه‌‌راوێ، مه‌ڵوه‌ن نيلووفه‌ره
بوو خوه‌ش عه‌تر و عه‌بيرت، پێچياگه ده وڵات
كوو كووه خه‌رمان مشك و، واێ شه‌ماڵى شه‌ن كه‌ره
ئه‌ور ماته‌م ، تووز خه‌م، گرمه‌ێ گرى، خرمه‌ێ خوسه
تا ئه‌به‌د بووگه نسيو هه‌ر كه‌سێگت به‌دگه‌ره
ئه‌ر قه‌زاسه، ئه‌ر به‌ڵاسه، كول قه‌زاگه‌ردانتيم
دۊر بوو داێم ده گيانت هه‌ر چگه شوور و شه‌ره
ئيمه ئه‌وڵاده‌ێ ئومێديم ئه‌هڵ ئێڵ روژنای
ئه‌سڵمان ئاساره‌سه، بن چينه‌مان مانگ و خوه‌ره
زاهر سارايى
